laion/Wikipedia-Exotic huggingface dataset:
Ring (שיר)

Ring (בעברית: צלצול) הוא סינגל שהוקלט על ידי הראפרית האמריקאית קארדי בי, מתוך אלבום הבכורה שלה, Invasion of Privacy. השיר יצא לאור ב-28 באוגוסט 2018, כסינגל החמישי והאחרון מתוך האלבום, כאשר קודמו הוא, "I Like It". עם יציאתו נכנס השיר אל המקום ה-28 במצעד הבילבורד הוט 100, וה-61 במצעד הקנדי. השיר נכתב על ידי קארדי בי, דזמונד דניס, ירדן ת'ורפ, קלאני פאריש, קארי קין, מייק ריילי וניה צ'ארלס, והופק על ידי נידלז וסקריבז ריילי. השיר הוא שיר בסגנון הרית'ם אנד בלוז, המאפיין את רוב שירי האלבום. שיתוף פעולה זה הוא הראשון של השתיים. טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה אודיו של השיר, המציג את שמו של הסינגל. האודיו זכה לוויראליות רבה, ונכון לנובמבר 2020, מונה הצפיות שלו עומד על למעלה מ-200 מיליון צפיות. ב-20 באוגוסט 2018, פורסם הקליפ הרשמי של השיר. בארצות הברית הצליח השיר להגיע למקום ה-28, לפני שיצא כסינגל מתוך האלבום. Ring, במסד הנתונים הקולנועיים IMDb (באנגלית) Ring, באתר Last.fm (באנגלית) מידע על היצירה "Ring" באתר מיוזיק בריינז מידע על השיר "Ring" באתר AllMusic מילות השיר "Ring" באתר Genius סרטון השיר "Ring" באתר יוטיוב Urban/UAC Future Releases | R&B, Hip Hop, Release Schedule and Street Dates | ..., ‏2018-07-28 "Cardi B Chart History". Billboard. נבדק ב-2018-08-11. Ring - Cardi B | Song Info | AllMusic, AllMusic Cardi B: Invasion of Privacy Album Review | Pitchfork, pitchfork.com (באנגלית) "Here Are the Lyrics to Cardi B's 'Ring,' Feat. Kehlani". Billboard. נבדק ב-2018-08-11. Cardi B (2018-04-05), Cardi B - Ring feat. Kehlani [Official Audio], נבדק ב-2018-08-11 Cardi B (2018-08-20), Cardi B - Ring (feat. Kehlani) [Official Video], נבדק ב-2018-08-20 "Cardi B Chart History". Billboard. נבדק ב-2018-08-11. "Gold & Platinum - RIAA". RIAA (באנגלית אמריקאית). נבדק ב-2018-08-14. "Gold/Platinum - Music Canada". Music Canada (באנגלית אמריקאית). נבדק ב-2018-09-24. Urban/UAC Future Releases | R&B, Hip Hop, Release Schedule and Street Dates | ..., ‏2018-07-28 Urban/UAC Future Releases | R&B, Hip Hop, Release Schedule and Street Dates | ..., ‏2018-08-19
אן בטלר ייטס

אן בטלר ייטס (באנגלית: Anne Butler Yeats; ‏9 במאי 1919 - 4 ביולי 2001), הייתה ציירת ומעצבת במה אירית. היא הייתה בתו של המשורר ויליאם בטלר ייטס ואחייניתם של הצייר והמחזאי ג'ק בטלר ייטס ושל הרוקמת לילי ייטס, שהייתה קשורה מבחינת פעילותה האמנותית לתחייה הקלטית ושל האמנית הבוטנית אליזבת ייטס. היא הייתה אחותו של הפוליטיקאי האירי מייקל בטלר ייטס. אן ייטס, ילידת דבלין, אירלנד, קיבלה את הכשרתה כאמנית וכמעצבת במה באקדמיה המלכותית ההיברנית, בין השנים 1933 - 1936 ועבדה כמעצבת במה עבור תיאטרון אבי, לפני שהיא פונה לעבודה כציירת באופן מלא ב-1941; סגנון ציורה היה אקספרסיוניסטי, עם נגיעות נאיביות ועיקר התעניינותה היצירתית התמקד בבני האדם המקומיים שחיו באירלנד. היא עיצבה רבות מהעטיפות לספרים שפרסם בשפה האירית המקומית, המוציא לאור סאסיל אגוס דל, במהלך תקופה שנמשכה עשרים שנה, החל מ-1958. האקדמיה המלכותית ההיברנית והגלריה הלאומית האירית קיימו תערוכות רטרוספקטיביות לכבודה, ב-1995 וב-2002, בהתאמה. היא תרמה את אוסף הספרים המאוירים של דודה, ג'ק בטלר ייטס, לגלריה הלאומית האירית, דבר שהוביל לפתיחת מוזיאון ייטס במתחם הגלריה. אחיה, מייקל, בתורו, תרם את הספרים המאוירים אותם ציירה, למוזיאון. ייטס לא נישאה מעולם. The National Gallery of Ireland, Dublin The Hugh Lane Municipal Gallery, Dublin The Ulster Museum, Belfast Trinity College, Dublin Model Arts and Niland Gallery, Sligo The Arts Council of Ireland Aosdána biographical note (אורכב 14.12.2005 בארכיון Wayback Machine) David Scott (1989), The modern art collection, Trinity College, Dublin. Dublin: Trinity College Dublin Press, ISBN 1-871408-01-6 Martyn Anglesea (2002), Yeats, Anne in Brian Lalor (Ed.), The Encyclopedia of Ireland. Dublin: Gill and Macmillan. ISBN 0-7171-3000-2 National Gallery of Ireland Major exhibition about the artist's father, W.B. Yeats.
ז'ארנל יוז

ז'ארנל יוז (באנגלית: Zharnel Hughes; נולד ב-13 ביולי 1995, באנגווילה) הוא אצן בריטי. זוכה מדליית ארד באליפות העולם (בודפשט 2023), אלוף אירופה (ברלין 2018) ושיאן הממלכה המאוחדת בריצת 100 מטר ושיאן הממלכה המאוחדת בריצת 200 מטר. ז'ארנל יוז נולד בהוואלי, אנגווילה. אמו, ממוצא ג'מייקני, עבדה כאם בית ואביו עבד כנהג מונית. יוז החל להתחרות בגיל 10. בהיותו נער הוא התאמן בהדרכתו של גלן מילס(אנ'), מאמנם של יוסיין בולט ויוהאן בלייק. כנער הצטיין וזכה באליפויות בינלאומיות רבות. בשנת 2014 דורג במקום הראשון בעולם לנוער עד גיל 20 בריצת 200 מטר (20.32 שניות). מכיוון שאנגווילה אינה מוכרת כמדינה על ידי הוועד האולימפי הבינלאומי, הוא לא יכל לייצג אותה באולימפיאדה. אך כאזרח של הטריטוריות הבריטיות שמעבר לים יכל יוז לייצג את בריטניה וכך עשה מיוני 2015. במסגרת תחרות ליגת היהלום שנערכה בלונדון, קבע יוז בריצת 200 מטר שיא אישי חדש של 20.05 שניות, תוצאת השנה באירופה באותה העת. באליפות העולם שהתקיימה בבייג'ינג הוא סיים חמישי בריצת 200 מטר בשיא איש חדש של 20.02 שניות. בשנת 2016 סבל מקרע בברך. למרות להתנגדות רופאיו, הוא התחרה באליפות בריטניה שנערכה ביוני אותה שנה וסיים במקום רביעי בריצת 200 מטר. באליפות אירופה שנערכה באמסטרדם ביולי אותה שנה הוא לא הצליח לעבור את שלב המוקדמות ולכן לא השתתף באולימפיאדת ריו דה ז'ניירו (2016). באליפות העולם שנערכה בלונדון באוגוסט 2017 סיים יוז במקום 24 בריצת 200 מטר בתוצאה של 20.85 שניות. במשחקי חבר העמים שנערכו בגולד קוסט אוסטרליה באפריל 2018 זכה יוז במדליית זהב בריצת שליחים 4x100 מטר. בריצת 200 מטר הוא פסל למרות שחצה ראשון את קו הסיום. בתחרות שנערכה ביוני קבע בריצת 100 מטר שיא אישי חדש של 9.91 שניות והפך לבריטי השני הכי מהיר אי פעם, אחרי לינפורד כריסטי. באליפות אירופה שנערכה בברלין באוגוסט זכה יוז בשתי מדליות זהב בריצת 100 מטר בשיא אליפות חדש של 9.95 שניות בריצת שליחים 4x100 מטר בתוצאה של 37.80 שניות. בתחרות שנערכה בניו יורק ב-25 ביוני 2023 זכה במדליית זהב בריצת 100 מטר בשיא לאומי חדש ובתוצאת השנה בעולם של 9.83 שניות, שיפור לשיא הוותיק בן 30 השנים של לינפורד כריסטי (9.87 שניות) הוא הקדים את אקים בלייק מג'מייקה (9.93 שניות) ואת כריסטיאן קולמן מארצות הברית (10.02 שניות). חודש לאחר מכן, במסגרת ליגת היהלום שנערכה בלונדון ב-23 ביולי הוא זכה במדליית ארד בריצת 200 מטר בשיא לאומי חדש של 19.73 שניות, אחרי נואה ליילס מארצות הברית שקבע שיא תחרות ואת תוצאת השנה בעולם של 19.47 שניות ולטסיל טבוגו מבוטסואנה שקבע שיא אפריקה חדש של 19.50 שניות. הוא שיפר את שיאו בן 30 השנים של ג'ון רג'יס (19.94 שניות). באליפות העולם שנערכה בבודפשט, הונגריה באוגוסט הוא זכה במדליית ארד בריצת 100 מטר בתוצאה של 9.88 שניות, אחרי נואה ליילס, שקבע שיא אישי חדש של 9.83 שניות, ולטסיל טבוגו מבוטסואנה (9.88 שניות). נוסף לכך, הוא סיים במקום רביעי בריצת 200 מטר בתוצאה של 20.02 שניות. ריצת 100 מטר: 9.83 שניות (2023), שיא בריטניה ריצת 200 מטר: 19.73 שניות (2023), שיא בריטניה ריצת 60 מטר: 6.45 שניות (2023) מדיה וקבצים בנושא ז'ארנל יוז בוויקישיתוף ז'ארנל יוז, ברשת החברתית אינסטגרם ז'ארנל יוז, באתר olympedia.org ז'ארנל יוז, באתר התאחדות האתלטיקה הבין-לאומית ז'ארנל יוז, באתר ליגת היהלום ז'ארנל יוז, באתר Track and Field (גברים)
חוזרת בתשובה (שיר)

"חוזרת בתשובה" הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-27 בפברואר 2016, כסינגל הראשון של חדד בשנה הזו, על ידי חברת התקליטים אבי גואטה הפקות בע"מ. השיר הגיע למקום הראשון במדיה פורסט, השלישי ברדיו אמצע הדרך, וה-14 ברשת ג'. השיר נכתב על ידי משה בן אברהם וגולן אברהם, הולחן על ידי בן אברהם גם כן והופק על ידי יעקב למאי. במקור, היה אמור השיר להיכלל באחד מתוך אלבומיה של חדד, ואף הצהירה זאת באחד מהראיונות שנערכו איתה, אך לבסוף יצא כסינגל שלא מתוך אלבום. בנוסף לכך, השיר הוא שיר הומוריסטי העוסק בנושא החזרה בתשובה. טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל ואת מילותיו. האודיו זכה להצלחה נאה, ונכון ל-11 באוגוסט 2018, מונה הצפיות שלו עומד על כ-1.5 מיליון צפיות. סרטון השיר "חוזרת בתשובה" באתר יוטיוב חוזרת בתשובה, יוסי חרסונסקי SaritHadadOfficial (2016-02-27), שרית חדד - חוזרת בתשובה - Sarit Hadad, נבדק ב-2018-08-11 Media Forest, mediaforest.biz (ארכיון) רדיו 90FM - ארכיון המצעדים, באתר www.90fm.co.il (ארכיון) 24.3.2016 – פזמונט, באתר pizmonet.co.il שרית חדד חוזרת בתשובה?, באתר ‏מאקו‏, 28 בפברואר 2016
אליפות העולם בכדוריד 2005

אליפות העולם בכדוריד 2005 היא אליפות העולם ה-19 והיא נערכה על ידי איגוד הכדוריד העולמי. הטורניר התקיים בתוניסיה בין ה-23 בינואר ל-6 בפברואר 2005. משחקי הגמר נערכו ברדס ב-Salle Omnisport de Radès שכולל 17,000 מקומות. ספרד זכתה באליפות בפעם הראשונה בתולדות הנבחרת. מפת הערים המארחות בתוניסיה   תוניס סוסה ספקס נאבל רדס הקבוצות חולקו ל-4 בתים. 3 נבחרות חזקות מכל בית העפילו לשלב הבתים המתקדם שכלל שני בתים. מנצחי הבתים והסגנים העפילו לחצי הגמר. משחקי הבית נערכו ברדס באולם Salle Omnisport שמכיל 12,000 מקומות. משחקי הבית נערכו בתוניס באולם El Menzah Sports Palace שמכיל 5,500 מקומות. משחקי הבית נערכו בספקס באולם Hall 7th Novembre שמכיל 4,000 מקומות. משחקי הבית נערכו בסוסה באולם Salle Olympique שמכיל 5,000 מקומות. משחקי הבית נערכו ברדס. משחקי הבית נערכו בנאבל באולם Hall 7th Novembre שמכיל 3,000 מקומות. נבחרת ישראל בכדוריד במסגרת מוקדמות אירופה הוגרלה בבית ה'. הנבחרת סיימה את הבית במקום השני והעפילה להמשך. במפגש העפלה הנבחרת שיחקה נגד צרפת והפסידה בסיכום מפגש כפול (18:35, 19:28). מידע באתר איגוד הכדוריד העולמי נתונים מאתר טודור66 משחק הגמר, סרטון באתר יוטיוב
הפרעות לימפופרוליפרטיביות

הפרעות לימפופרוליפרטיביות (לועזית: Lymphoproliferative disorders ובקיצור: LPDs. לימפו - ממקור לימפטי, פרוליפרטיב - משגשג) הן הפרעות בהן יש ייצור לא מבוקר של תאי דם לבנים בשם לימפוציטים, תאים המהווים חלק ממערכת החיסון. ישנם סוגים שונים של לימפוציטים, וכל הפרעה מתבטאת בהתאם לתא הספציפי שייצורו יצא מכלל שליטה. באופן אופייני מתבטאות הפרעות אלו בהגדלת בלוטות לימפה או איברים הקשורים למערכת הלימפה כמו טחול או כבד, חומים חוזרים ללא מקור זיהומי ברור, ספירת דם נמוכה וזיהומים חוזרים. קבוצת מחלות זו נחשבת כתת-קבוצה במחלות אימונופרוליפרטיביות. לימפומה פוליקולרית לוקמיה לימפוציטית כרונית לוקמיה לימפוציטית חריפה לוקמיה של תאים שעירים לימפומה של תאי B לימפומה של תאי T מיאלומה נפוצה מחלת ולדנסטרום תסמונת ויסקוט-אולדריץ' מחלה לימפופרוליפרטיבית שלאחר השתלה (PTLD) תסמונת לימפופרוליפרטיבית אוטואימונית (ALPD) ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אינדונזיה במשחקים האולימפיים לנוער

אינדונזיה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האינדונזיים שלושה מדליות ארד. היא מעולם לא השתתפה במשחקי החורף האולימפיים לנוער. המשלחת הראשונה של אינדונזיה למשחקים האולימפיים לנוער הייתה לאולימפיאדת הנוער סינגפור. המשלחת כללה 14 ספורטאים שהתחרו בשבעה ענפי ספורט. המשלחת זכתה במדליית ארד יחידה. המשלחת הגיעה להישגים בענף ההרמת משקולות עם זכייה במדליית ארד בקטגוריית עד 53 ק"ג לנערות וסיום במקום החמישי בקטגוריית המשקל עד 62 ק"ג לנערים, ובענף הבדמינטון עם העפלה לרבע הגמר בטורניר היחידים לנערים. ספורטאי המשלחת השתתפו גם בענפים אופניים, קשתות ושחייה. המשלחת סיימה במקומות האחרונים בענפים טאקוונדו וטניס. המשלחת לאולימפיאדת הנוער נאנג'ינג הייתה המשלחת הגדולה ביותר שאינדונזיה שלחה עד כה. המשלחת מנתה 27 ספורטאים שהתחרו בעשרה ענפים. המשלחת זכתה במדליית ארד יחידה. המשלחת הגיעה להישגים בענפים בדמינטון עם זכייה במדליית ארד בטורניר הנערים והעפלה לרבע גמר בטורניר הנערות, בהרמת משקולות עם סיום במקום הרביעי בקטגוריית משקל עד 63 ק"ג לנערות, ובשחייה עם העפלה לגמר במשחה 200 מטר בסגנון שחיית פרפר לנערות. ספורטאי המשלחת התחרו גם בענפים אתלטיקה, חתירה, כדורעף חופים, קליעה, קשתות ושיט. נבחרות הכדורסל לנערים ולנערות סיימו במקומות האחרונים בטורניר. אינדונזיה במשחקים האולימפיים אינדונזיה במשחקים הפאראלימפיים
רפל קוז'אווה

רפל מאצ'יי קוז'אווה (בפולנית: ‏Rafał Kurzawa‏Ⓘ‏ נולד ב-29 בינואר 1993, בוויירושוב שבפולין) הוא כדורגלן פולני המשחק בנבחרת פולין. הוא משחק בפוגון שצ'צ'ין בליגת העל הפולנית. קוז'אווה החל את הקריירה שלו במועדוני הנוער של סוקול סוויבה, מארצ'ינקי קמפנו וגורניק זאבז'ה אשר בפולין. ב-1 ביולי 2011, העפיל לקבוצת הבוגרים של גורניק זאבז'ה. ב-4 באוגוסט 2012, הושאל קוז'אווה לקבוצת ŻKS רו ריבניק, ששיחקה באותה התקופה בליגה השלישית בפולין. קוז'אווה עורר התפעלות בקרב מאמנו שהחליט לנסות לשלבו בהרכב הפותח של הקבוצה, וב-8 בספטמבר 2012 הופיע לראשונה בהרכב הפותח של הקבוצה נגד טור טורק. ב-13 באוקטובר 2012, הבקיע קוז'אווה את שערו הראשון במדי קבוצתו נגד רוזוואח קטוביץ. באותה העונה הקבוצה סיימה במקום הראשון בטבלת הליגה ועלתה לליגת המשנה בפולין, לעומת זאת במהלך העונה, הבקיע קוז'אווה שלושה שערים ובישל 11 שערים. לרוע מזלו הוא הושאל בשנית לקבוצת ŻKS רו ריבניק למשך חצי שנה. ב-13 ביולי 2013, כבש קוז'אווה את שערו הראשון במסגרת הגביע הפולני נגד אודרה אופולה. בשל חילופי המאמנים בקבוצת גורניק זאבז'ה, הוחלט שלא לשחרר את קוז'אווה ולתת לו הזדמנות לשחק בליגת העל הפולנית. ב-16 בפברואר 2014, הופיע לראשונה במדי קבוצתו נגד זגלביה לובין במסגרת הליגה. לרוע מזלו של קוז'אווה, הוא מיעט לשחק במדי הקבוצה, ובנוסף קבוצתו ירדה ליגה באותה העונה. ב-14 במאי 2016, כבש קוז'אווה את שערו הראשון במדי הקבוצה במחזור האחרון של הליגה נגד ל.ק.ס. נצצ'ה, לאחר שקבוצתו שבה חזרה לליגת העל הפולנית. ב-10 באוגוסט 2016, קיבל קוז'אווה הזדמנות לשחק נגד לגיה ורשה במסגרת הגביע הפולני, ואפילו הבקיע את שער השוויון במשחק. המשחק הסתיים בתוצאה 3-2, לטובת קבוצתו של קוז'אווה. בזכות היכולת שלו, זכה קוז'אווה להפוך לשחקן שמשחק באופן שגרתי בקבוצה, ובאותה העונה שיחק קוז'אווה כ-33 הופעות בהן כבש ארבע שערים ובישל 11 שערים. וכמו כן בעונה שלאחר מכן הפך קוז'אווה למלך הבישולים בליגה הפולנית, ואף נטל חלק בהובלת את הקבוצה למקום הרביעי בטבלת הליגה ועד לחצי גמר הגביע הפולני; בעודו הבקיע ארבעה שערים ובישל 22 שערים בכל המסגרות. ב-6 באוגוסט 2018, חתם בקבוצת אמיין מליגת העל הצרפתית. קוז'אווה זומן לראשונה לנבחרת פולין בנובמבר 2017, בשביל ליטול חלק ממשחקי הידידות, על ידי אדם נבאלקה. וב-13 בנובמבר 2013, עלה מהספסל בדקה ה83' נגד נבחרת מקסיקו. וב-23 במרץ 2018, זכה לשחק במדי הנבחרת בהפסד לנבחרת ניגריה. קוז'אווה המשיך להפגין יכולת חיובית ואף נכלל לסגל במונדיאל 2018. קוז'אווה שיחק אך ורק במשחק האחרון נגד נבחרת יפן בשלב הבתים, לאחר שקבוצתו הודחה מהטורניר, וקוז'אווה אף בישל באותו המשחק שהסתיים בתוצאה 1-0 לטובת נבחרת פולין. מדיה וקבצים בנושא רפל קוז'אווה בוויקישיתוף רפל קוז'אווה, באתר Transfermarkt רפל קוז'אווה, באתר Soccerway רפל קוז'אווה, באתר WorldFootball.net רפל קוז'אווה, באתר National Football Teams רפל קוז'אווה, באתר FootballDatabase.eu
ברוניי במשחקים האולימפיים לנוער

ברוניי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ברוניי לא זכה במדליה אולימפית לנוער. המשלחת הראשונה של ברוניי למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט, אתלטיקה ושחייה. ספורטאי המשלחת לא הגיעו להישגים משמעותיים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפים, אתלטיקה וסיף. בדומה לאולימפיאדת הנוער סינגפור, ספורטאי המשלחת לא הגיעו להישגים משמעותיים. ברוניי במשחקים האולימפיים ברוניי במשחקים הפאראלימפיים
יום התרגום הבין-לאומי

יום התרגום הבין-לאומי מצוין כל שנה ב-30 בספטמבר, ביום מותו של הירונימוס, מתרגם התנ"ך. מי שנחשב פטרון המתרגמים. היום מצוין על ידי הפדרציה הבינלאומית של המתרגמים, מאז שהוקמה ב-1953. הפדרציה קידמה את הרעיון להכרה ביום התרגום כיום רשמי, על מנת להדגיש את הערך של התרגום לציבור הרחב, להלל את עבודתו של המתרגם, ולהכיר בחשיבותו של המקצוע בעולם. ביום התרגום הבינלאומי נערכים כנסים אירועים וסימפוזיונים העוסקים בתרגום על היבטיו השונים. ב-24 במאי 2017, העצרת הכללית של האומות המאוחדות הכריזה על ה-30 ספטמבר כיום התרגום הבינלאומי מתוך הכרה בתפקידו של המתרגם המקצועי בחיבור בין האומות. עשר מדינות – אזרבייג'ן, בנגלדש, בלארוס, קוסטה ריקה, קובה, אקוודור, פרגוואי, קטר, טורקיה, טורקמניסטן, ווייטנאם –  חתומות על טיוטת החלטה שמספרה A/71/L.68. ההחלטה נותנת דגש לחשיבות של רב לשוניות וגוון באופן כללי. למתורגמנים, יש תפקיד משמעותי ביישום מטרות הפיתוח בר קיימא, בקידום פתיחות, שוויון ודיאלוג, ובקידום הבהירות והאקלים החיובי בתקשורת הבינלאומית. כמו כן מספר ארגונים תמכו בהחלטה: האיגוד הבינלאומי של מתורגמני כנסים, פדרציית המתרגמים הבינלאומית, Red T (ארגון מתרגמים באזורי קונפליקט) והאיגוד העולמי של מתורגמני שפת הסימנים. אתר האינטרנט הרשמי של יום התרגום הבין-לאומי (בספרדית) נוסח החלטת עצרת האו"ם A/71/L.68 אתר האו"ם ליום התרגום הבינלאומי #LoveYourLinguist: GALA Celebrates International Translation Day, GALA Global (באנגלית) (ארכיון) International Translation Day 2018 | The Chronicle, www.atanet.org (ארכיון) International Translation Day, 30 September, www.un.org (באנגלית) "UN declares 30 September World Translation Day" (PDF). aiic.org. 2017-06-20. נבדק ב-2018-08-11. "UN Officially Declares September 30 as Translation Day: Reactions | Slator". Slator (באנגלית אמריקאית). 2017-05-29. נבדק ב-2018-08-11.
אהבה בתוכי

"אהבה בתוכי" הוא סינגל שהוקלט על ידי הזמרת הישראלית שרית חדד. השיר יצא לאור ב-2 במרץ 2009, כסינגל השני מתוך אלבומה ה-18 מרוץ החיים, תחת חסותה של חברת התקליטים הד ארצי. השיר נכנס הגיע למקום השני ברוב מצעדי הפזמונים בארץ, ביניהם במדיה פורסט, רדיו ירושלים, רשת ג', רדיו דרום ורדיו קול רגע. השיר נכתב על ידי יוסי בן דוד, הולחן על ידי חריסטוס דנטיס, הלחן המקורי של השיר הוא של הזמרת פגי זינה והשיר נקרא 'Trexe' והופק על ידי יעקב למאי וטל שגב. השיר הוא מעין בלדה המשלבת בתוכה את סגנון הפופ, ומספרת בתוכה סיפור על אהבה שמייסרת את שרית חדד עצמה. בנוסף לכך, זכה השיר בישראל להצלחה רבה כאשר קיבל את תואר ה"פלטינה" 50,000 עותקים, הורדות סלולריות. הוידאו קליפ המלא שצולם עבור השיר, פורסם לראשונה ביוטיוב ב-26 באוגוסט 2010. בקליפ ניתן לראות את שרת חדד, כשהיא על במה, וכמה מסכים אשר ניצבים מאחוריה מציגים להבות של אש, שמדמים את האהבה ה-"שורפת", עליה חדד מדברת. נכון ל-11 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב למיליון צפיות. סרטון השיר "אהבה בתוכי" באתר יוטיוב אהבה בתוכי, באתר יוסמיוסיק אביתר בנאי ומרגול שרדו את החגים, באתר ‏מאקו‏, 16 באפריל 2009 25.6.2009 – פזמונט, באתר pizmonet.co.il SaritHadadOfficial (2010-07-07), שרית חדד אהבה בתוכי ♫ - Sarit Hadad - Love inside me, נבדק ב-2018-08-11 אסף נבו, ‏שרית חדד שרה "אהבה בתוכי", באתר ‏מאקו‏, 18 במרץ 2009 Dan Ziv Software Solutions - www.danziv.net, פטיפון - שרית חדד - מרוץ החיים, באתר פטיפון SaritHadadOfficial (2010-08-26), אהבה בתוכי שרית חדד - קליפ רשמי Sarit Hadad - Love inside me - official clip, נבדק ב-2018-08-11
האיטי במשחקים האולימפיים לנוער

האיטי משתתפת במשחקים האולימפיים לנוער מאז היווסדם באולימפיאדת הנוער סינגפור (2010). האיטי החלה להשתתף במשחקי החורף החל מאולימפיאדת הנוער לוזאן (2020). לאורך השנים צברו ספורטאי הנוער מהאיטי מדליית כסף יחידה בענף הכדורגל המשלחת הראשונה של האיטי למשחקים האולימפיים לנוער הייתה לאולימפיאדת הנוער סינגפור והייתה משלחת הגדולה ביותר שהאיטי שלחה עד כה. המשלחת כללה 22 ספורטאים שהתחרו בארבעה ענפי ספורט. המשלחת זכתה במדליית כסף יחידה. נבחרת נערים בכדורגל זכתה במדליית כסף בטורניר לאחר שהפסידה לבוליביה. ספורטאי המשלחת העפילו לרבע הגמר בענף הטאקוונדו בקטגוריית משקל עד 55 ק"ג לנערים. המשלחת התחרתה גם בענפים אתלטיקה וג'ודו אך לא הגיעה להישגים משמעותיים. המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפים, אתלטיקה וג'ודו. ספורטאי המשלחת לא הגיעו להישגים משמעותיים והשתתפותם הייתה סמלית.   ענף לא פעיל האיטי במשחקים האולימפיים האיטי במשחקים הפאראלימפיים
נבחרת תוניסיה בכדוריד

נבחרת תוניסיה בכדוריד היא הנבחרת לאומית של תוניסיה. ליגת הכדוריד פעילה בתוניסיה החל משנת 1953 ונבחרת התחילה את דרכה בשנות ה-60 של המאה ה-20. הנבחרת זכתה 10 פעמים האליפות אפריקה בכדוריד וזכתה במדליה בכל אליפות שהשתתפה. הנבחרת השתתפה ב-16 אליפויות העולם בכדוריד והייתה הנבחרת האפריקאית השנייה שהעפילה לחצי הגמר. במשחקים האולימפיים היא הצליחה להגיע למקום השמיני. בהתאם לדירוג של האיגוד הכדוריד העולמי, נכון ליולי 2018 הנבחרת הייתה מדורגת במקום ה-17 עם 48 נקודות דף באתר איגוד הכדוריד העולמי http://www.ihf.info/en-us/thegame/rankingtable.aspx?month=7&year=2010&teamCatID=2 טבלת דירוג של האיגוד העולמי
דומיניקה במשחקים האולימפיים לנוער

דומיניקה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מדומיניקה לא זכה במדליה אולימפית לנוער. ההשתפות של ספורטאי הנוער הדומיניקים היא בעיקר סמלית. המשלחת הראשונה של דומיניקה למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בענף האתלטיקה. אף אחד מספורטאי המשלחת לא העפיל לגמר. המשלחת לאולימפיאדת הנוער נאנג'ינג מנתה שני ספורטאים שהתחרו בענף האתלטיקה. בדומה לאולימפיאדת הנוער סינגפור, אף אחד מספורטאי המשלחת לא העפיל לגמר. דומיניקה במשחקים האולימפיים
מקודשת

"מקודשת" הוא סינגל שהוקלט על ידי הזמרת הישראלית שרית חדד. השיר יצא לאור ב-7 בפברואר 2009, כסינגל הראשון והפותח מתוך אלבומה ה-18 מרוץ החיים, תחת חסותה של חברת התקליטים הד ארצי. השיר הגיע למקום הראשון ברוב מצעדי הפזמונים בארץ, ביניהם במדיה פורסט, רדיו לב המדינה, רשת ג', רדיו ירושלים וגלגלצ. השיר נכתב על ידי צ'ולי זכאי, הולחן על ידי שי ראובני והופק על ידי אותו האחד גם כן. בתחילת השיר ניתן לשמוע את המשפט "הרי את מקודשת לי בטבעת זו כדת משה וישראל", ולאחר מכן חדד מתחילה לשיר. השיר הוכתר על ידי אתרים רבים; ביניהם מאקו ל-"להיט שאין חתונה בה הוא לא מתנגן". במצעדי הפזמונים השבועיים זכה השיר להצלחה רבה גם כן, כאשר כבש את רוב פסגות תחנות הרדיו בישראל ביניהן ברדיו לב המדינה, רשת ג', מדיה פורסט, רדיו ירושלים, גלגלצ וכולי. בנוסף לכך, נכנס השיר אל המקום ה-20 במצעד השנתי של רשת ג'. השיר זכה להצלחה ארצית חסרת תקדים והפך לאחד מהשירים הנמכרים ביותר בכל הזמנים במדינת ישראל כאשר זכה לתואר "פלטינה משלושת", על סך מכירות של למעלה מ-120,000 עותקים בסך הכל. הקליפ של השיר זכה להצלחה רבה גם כן, ושודר ללא הרף בערוץ 24. מאקו אמרו על השיר כי "מקודשת הוא שיר שמאז שיצא, אין חתונה בלעדיו". הווידאו קליפ המלא שצולם עבור השיר בוים על ידי עוזי ג'ורג', שביים גם את הקליפ עבור השיר "מרוץ החיים", ופורסם ביוטיוב ב-22 בספטמבר 2009. בקליפ ניתן לראות קטעים מתוך חתונות, וקטעים בהם ניתן לראות את חדד כשהיא רוכבת על אופניים ברחובות. במהלך הקליפ ניתן לראות את חדד כשהיא בהופעה כביכול, שרה את השיר עם הלהקה שלה. בסוף הקליפ ניתן לראות את החתן שובר את הכוס. נכון ל-11 באוגוסט 2018, מונה הצפיות של הקליפ עומד על למעלה ממיליון צפיות. סרטון השיר "מקודשת" באתר יוטיוב מקודשת מקודשת מקודשת, באתר ‏מאקו‏, 1 במרץ 2009 מקודשת – פזמונט, באתר pizmonet.co.il SaritHadadOfficial (2009-09-22), שרית חדד - מקודשת - Sarit Hadad - Sacred, נבדק ב-2018-08-11 אסף נבו, ‏שרית חדד - "נשמה שלי", באתר ‏מאקו‏, 17 באוגוסט 2009 Dan Ziv Software Solutions - www.danziv.net, פטיפון - שרית חדד - מרוץ החיים, באתר פטיפון /www.mako.co.il SaritHadadOfficial (2009-09-22), שרית חדד - מירוץ החיים - Sarit Hadad - Race Life - Clip, נבדק ב-2018-08-11
גרנדה במשחקים האולימפיים לנוער

גרנדה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מגרנדה מדליית ארד יחידה בענף האתלטיקה המשלחת הראשונה של גרנדה למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בשלושה ענפי ספורט. ספורטאי המשלחת סיימו במקום הרביעי בענף האיגרוף בקטגוריית משקל זבוב לנערים. המשלחת לא הגיעה להישגים בענף האתלטיקה וסיימה במקומות האחרונים בענף השחייה. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשני ענפים. המשלחת זכתה במדליית ארד יחידה. ספורטאי המשלחת הגיעו להישגים בענף האתלטיקה עם זכייה במדליית ארד בריצת 400 מטר נערות. יחד עם זאת, ספורטאי המשלחת, בדומה לאולימפיאדת הנוער סינגפור, לא הגיעו להישגים בענף השחייה והשתתפותם הייתה סמלית. גרנדה במשחקים האולימפיים
גיאנה במשחקים האולימפיים לנוער

גיאנה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מגיאנה לא זכה במדליה אולימפית לנוער. ההשתפות של ספורטאי הנוער מגיאנה היא בעיקר סמלית. המשלחת הראשונה של גיאנה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשלושה ענפי ספורט. המשלחת לא הגיעה להישגים בענפים אתלטיקה, טניס שולחן ושחייה והשתתפותם היא סמלית. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. ספורטאי המשלחת, בדומה לאולימפיאדת הנוער סינגפור, לא הגיעו להישגים בענפים אתלטיקה, טניס שולחן ושחייה. גיאנה במשחקים האולימפיים